
       NICOLAE ROBU
REFERAT

privind modificarea Statului de funcţii, Organigramei şi a Regulamentului de Organizare şi Funcţionare la Direcţia de Evidenţă a Persoanelor Timişoara
Având în vedere  prevederilor instituite de dispoziţiile punctului 1.3. – „1.3.1” şi „1.3.2” din H.G. nr. 1086/2013 pentru aprobarea Normelor generale privind exercitarea activităţii de audit public  coroborată cu prevederile Ordinului M.F.P. nr. 946/2005 – pentru aprobarea  Codului controlului intern, cuprinzând standardele de management/control intern la entităţile publice şi pentru dezvoltarea sistemelor de control managerial modificat şi completat prin Ordinul M.F.P. nr. 1649/2011:

Pentru implementarea la nivelul Direcţiei de Evidenţă a Persoanelor Timişoara a Standardului 25 – Audit intern – propunem în conformitate cu prevederile art. 11 lit. (f) şi a art. 12 din Legea nr. 672/2002:
-Înfiinţarea structurii de audit public intern la nivel de compartiment din subordinea directorului executiv;

-Înfiinţarea a 2 posturi – funcţii publice de execuţie – auditor, clasa I, gradul superior;

-Menţinerea unui post – funcţie publică de execuţie – consilier, clasa I, gradul superior;

-Completarea Regulamentului de Organizare şi Funcţionare cu atribuţii pentru compartimentul nou înfiinţat în conformitate cu  Legea nr. 672/2002 respectiv:

a) elaborează norme metodologice specifice entităţii publice în care îşi desfăşoară activitatea, cu avizul UCAAPI, iar în cazul entităţilor publice subordonate, respectiv aflate în coordonarea sau sub autoritatea altei entităţi publice, cu avizul acesteia;
b) elaborează proiectul multianual de audit public intern, de regulă pe o perioadă de 3 ani, şi, pe baza acestuia, proiectul planului anual de audit public intern;
c) efectuează activităţi de audit public intern pentru a evalua dacă sistemele de management financiar şi control ale entităţii publice sunt transparente şi sunt conforme cu normele de legalitate, regularitate, economicitate, eficienţă şi eficacitate;

d) informează UCAAPI despre recomandările neînsuşite de către conducătorul entităţii publice auditate, precum şi despre consecinţele acestora;

e) raportează periodic asupra constatărilor, concluziilor şi recomandărilor rezultate din  activităţile  sale de audit;

f) elaborează  raportul anual al activităţii de audit public intern;

g) în cazul identificării unor iregularităţi sau posibile prejudicii, raportează imediat conducătorului entităţii publice şi structurii de control intern abilitate;

h) verifică respectarea normelor, instrucţiunilor, precum şi a Codului privind conduita etică în cadrul compartimentelor de audit intern din entităţile publice subordonate, aflate în coordonare sau sub autoritate şi poate iniţia măsurile colective necesare, în cooperare cu conducătorul entităţii publice în cauză.
Facem precizarea că, direcţiei noastre îi sunt incidente prevederile punctului 2 din Anexa la O.U.G. nr. 63/2010 modificată şi completată de Legea nr. 13/2011 prin care se statuează numărul maxim de posturi, respectiv un post la 6.500 de locuitori – (numărul maxim de posturi comunicat de către prefect prin Adresa nr. 3791/S3/24.02.2014 fiind 59 posturi), iar posturile propuse prin prezentul referat se includ în numărul de posturi stabilit conform punctului 1 din actul normativ mai sus menţionat, acela de 800. Ne întemeiem propunerea  avînd în vedere că D.E.P. Timişoara deserveşte populaţia municipiului Timişoara şi a celor 24 de comune arondate subscrisei direcţii şi pe obligativitatea instituită de legiuitor la p-ctele 1.3.1 din H.G. nr. 1086/2013 în cazul incidenţei dispoziţiilor p-ctului 1.3.2 ale aceluiaşi act normativ cu respectarea prevederilor inserate la art. 2 lit. „f” respectiv ale art. 11, 12 alin. (1) şi (13) din Legea nr. 672/2002 – republicată privind auditul public intern.
Faţă de cele de mai sus, propunem modificarea şi aprobarea Organigramei, Statului de funcţii şi a Regulamentului de Organizare şi Funcţionare , conform Anexelor 1-3 la prezentul referat.

Ataşăm prezentului referat următoarele înscrisuri:

-Proiect de hotărâre;

-Anexele 1-3 la proiectul de hotărâre (Organigramă, Stat de funcţii, R.O.F.);

-Stat de funcţii – Anexă la HCLMT nr. 33/2014;

-Organigrama – Anexa la HCLMT nr. 583/2013;

-Adresa nr. 3792/S3/24.02.2014 – Ordinul Prefectului judeţului Timiş – privind numărul maxim de posturi stabilit pentru anul 2014.

